ΓΡΑΠΤΗ ΕΡΩΤΗΣΗ E-2197/00

υποβολή: Astrid Lulling (PPE-DE) προς την Επιτροπή

(3 Ιουλίου 2000)

Θέμα: Περιορισμοί επιβαλλόμενοι από το νόμο Evin στην τηλεοπτική μετάδοση στη Γαλλία αθλητικών εκδηλώσεων που διοργανώνονται στο εξωτερικό

Στη γραπτή ερώτηση προς την Επιτροπή με ημερομηνία 28 Φεβρουαρίου (Ε-550/00)(1) εξεφράζετο η ανησυχία του Ευρωπαϊκού Κοινοβουλίου για την εφαρμογή του νόμου Evin στη Γαλλία, ο οποίος οδηγεί στην ματαίωση της μετάδοσης αθλητικών εκδηλώσεων που οργανώνονται στο εξωτερικό εξαιτίας της παρουσίας διαφημιστικών πινακίδων που προβάλλουν αλκοολούχα ποτά, και κυρίως την ανησυχία μήπως τεθεί στο αρχείο η καταγγελία μετά από την οποία η Επιτροπή, στην αιτιολογημένη γνώμη της προς τη Γαλλία τον Ιούλιο του 1996, είχε θεωρήσει την πρακτική αυτή ως περιορισμό της ελεύθερης κυκλοφορίαςπηρεσιών.

Στην απάντηση της 10ης Απριλίου 2000, ο Επίτροπος Bolkestein δεσμεύτηκε να ασχοληθεί προσωπικά με την ικανοποιητική επίλυση του θέματος. Για το σκοπό αυτό θα επιδιώξει να συναντηθεί στο άμεσο μέλλον με τους αρμόδιους γάλλουςπουργούς για να εξετασθεί η εν λόγω διαδικασία επί παραβάσει.

Σύμφωνα με τις πληροφορίες που περιήλθαν στο Κοινοβούλιο, ο Επίτροπος Bolkestein συναντήθηκε με την κ. Catherine Tasca, γαλλίδαπουργό Πολιτισμού, στις 7 Ιουνίου, στο Παρίσι. Η συνάντηση αυτή επέτρεψε την εξεύρεση ικανοποιητικής λύσης στα προβλήματα τα οποία επισημαίνονται στην αιτιολογημένη γνώμη;

Είναι ακριβές ότι η Επιτροπή ζήτησε από τις γαλλικές αρχές τροποποιήσεις του κώδικα δεοντολογίας χωρίς να θέσει θέμα κατάργησής του, ενώ αυτός ο κώδικας αποτελεί το κύριο εμπόδιο για την εφαρμογή της αρχής της ασφάλειας του δικαίου, που έχει καθιερωθεί από το Δικαστήριο των Ευρωπαϊκών Κοινοτήτων;

Πιστεύει η Επιτροπή ότι απλές τροποποιήσεις του κώδικα δεοντολογίας μπορούν να αποτελέσουν μια ικανοποιητική απάντηση που θα εγγυάται την ελεύθερη παροχήπηρεσιών και την τήρηση της αρχής της ασφάλειας του δικαίου;

Οι γαλλικές αρχές έδωσαν εγγυήσεις όσον αφορά την πραγματική εφαρμογή των αρχών του κώδικα δεοντολογίας από τον ποινικό δικαστή, ενώ αυτός κανονικά δεσμεύεται αποκλειστικά από τις διατάξεις του νόμου Evin;

(1) ΕΕ C 330 E της 21.11.2000, σελ. 185.

Κοινή απάντηση του κ. Bolkestein εξ ονόματος της Επιτροπής στις γραπτές ερωτήσεις E-2118/00, E-2197/00 και P-2210/00

(28 Ιουλίου 2000)

Η Επιτροπή επιθυμεί ναπενθυμίσει ότι εξετάζει το ζήτημα με μεγάλη προσοχή, όχι μόνο λόγω του μεγάλου ενδιαφέροντος του Κοινοβουλίου, αλλά και επειδή πρόθεσή της είναι να διασφαλίσει το σεβασμό των κανόνων της εσωτερικής αγοράς.

Κύριος στόχος της Επιτροπής στηνπόθεση αυτή είναι να εξασφαλίσει ότι η εφαρμογή του νόμου Evin είναι συμβατή με το άρθρο 49 (πρώην άρθρο 59) της συνθήκης ΕΚ, δηλαδή ναπάρχει ισορροπία και ανάλογη μεταχείριση μεταξύ, αφενός, του θεμιτού στόχου της προστασίας της δημόσιαςγείας στόχος τον οποίοποστηρίζει ολόθερμα η Επιτροπή και, αφετέρου, της ελεύθερης παροχήςπηρεσιών. Στο πλαίσιο αυτό, η Επιτροπή πιστεύει ότι ο κώδικας καλής συμπεριφοράς του 1995 συνιστά, κατ' αρχήν, ενδεδειγμένο μέσο για να εξασφαλιστεί η τήρηση της αναλογικότητας. Η Επιτροπή εκτιμά ωστόσο ότι, για να είναι αποτελεσματικός ο κώδικας καλής συμπεριφοράς, οι γαλλικές αρχές, σε συνεννόηση με τα ενδιαφερόμενα μέρη, πρέπει να επιφέρουν στον κώδικα ορισμένες βελτιώσεις, προκειμένου να περιορίσουν το πεδίο εφαρμογής του σε αυστηρά προκαθορισμένες περιπτώσεις και να εξασφαλίσουν την ασφάλεια και την προβλεψιμότητα του δικαίου για τα ενδιαφερόμενα μέρη.

Ο αρμόδιος Επίτροπος για θέματα εσωτερικής αγοράς και η Γαλλίδαπουργός Πολιτισμού και Επικοινωνιών είχαν στις 7 Ιουνίου 2000 στο Παρίσι θετικές και εποικοδομητικές συνομιλίες σχετικά με τα μέτρα που πρέπει να λάβουν οι γαλλικές αρχές ώστε να τηρηθούν οι προϋποθέσεις αυτές. Σε πρώτο στάδιο, οι γαλλικές αρχές θα ζητήσουν τη γνώμη των ενδιαφερομένων μερών, συμπεριλαμβανομένων των διαφημιστών και των αθλητικών ομοσπονδιών, σχετικά με το περιεχόμενο και τα αποτελέσματα του κώδικα. Μόλις ληφθούν τα απαραίτητα μέτρα και σχηματίσει την τελική της απόφαση για τηνπόθεση αυτή, η Επιτροπή ευχαρίστως θα ενημερώσει τους αξιότιμους βουλευτές mldr